Unio Europaea

est consociatio plurimarum Europae civitatum sui iuris, quae in rebus civilibus, oeconomicis, et iudicialibus de democratia et iuribus humanis ad bellum prohibendum collaborant, sed ex Consilio Europae distingui debet, quamquam omnis Confoederationis Europaeae civitas socius Consilii Europae est. Sedem Bruxellis, Argentorati, et Luxemburgi habet. Incolarum circiter 450 milliones sunt. Linguarum publicarum confoederationis viginti quattuor numerantur.

## Historia 
Europa post secundum bellum mundanum prostrata et diruta iacebat. Erant tamen, qui reconciliationem inter civitates Europaeas instituere vellent, ut bella nova prohiberentur. Inter quos Robertus Schuman, minister a rebus exteris Francicus, communem carbonis et chalybis administrationem proposuit, quae opes nempe ad bellum gerendum necessariae sunt. Anno 1951 sex civitates—Belgica, Francia, Italia, Luxemburgum, Nederlandia, Germania Occidentalis—Lutetiae Communitatem Europaeam carbonis chalybisque creaverunt.

Anno 1957 ab iisdem civitatibus Foederibus Romae ictis pangendis Communitas oeconomica Europaea (CEE) et Communitas Europaea energiae atomicae (CEEA sive Euratom) institutae sunt. Natus est communis mercatus Europaeus, ut appellabatur, quo liber commeatus mercium, operas navandi, capitalis et hominum effici posset.

Anno 1960 Consociatio Europaea liberi commercii (Anglice EFTA, Francogallice AELE) creata est, qua civitates Europaeae, quae extra communitatem oeconomicam erant, in rebus oeconomicis aggregarentur. Anno 1968 unio telonaria instituta est: intra communitatem oeconomicam Europaeam omnia vectigalia sublatae sunt. Anno 1979 Parlamentum Europaeum primum directe a civibus electum est. Praeterea Systema monetarium Europaeum (SME) institutum est, quo commutatio monetarum sive pretium nummorum in Europa stabile factum est. Anno 1986 Actus unicus Europaeus (Anglice SEA, Francogallice AUE, Theodisce EEA) ictus est. Quo progressus usque ad mercatum unicum, qui die 1 Ianuarii anno 1993 efficeretur, definiti sunt.
[thumb|upright=0.8|left|Post excidium [velum ferreum|veli ferrei anno 1989 amplificatio ad orientem confoederationis fuit potis. (Murus Berolinensis).]]

Cum velum ferreum anno 1989 cecidisset, spes maioris Europae liberae crevit; die 3 Octobris anno 1990 duae Germaniae civitates iterum coniunctae sunt; dictatura communistica superata civitates Europae mediae et orientalis democratiam introduxerunt.

Anno 1992 Foedere Traiecti Mosae icto ex Communitate Oeconomica Europaea Communitas Europaea facta et tecto communi trium communitatum Confoederatio Europaea creata est, cui non solum in rebus oeconomicis, sed etiam in multis aliis rebus politicis auctoritas competit (inter graviora sunt Unio monetaria ac oeconomica Europaea et moneta communis, cooperatio securitati fovendae, nova consilia communia sicut rerum externarum et communis securitatis, civitas Europaea).

Anno 1997 Foedere Amstelodami icto instituta Confoederationis Europaeae novis necessitatibus accommodata sunt.

Anno 1999 moneta communis nomine Euro ab undecim civitatibus Confoederationis Europaeae sancta est (usque ad annum 2013 aliae quattuor sequentur). Initio non erant nummi vel chartae argentariae, sed tantum in negotiis nummis carentibus adhibebatur.

Anno 2001 Foedere Nicaeensi rationes definitiae sunt, quibus sociae futurae accipiendae et quomodo institutiones mutandae essent. Praeterea de securitate corroboranda, de defensione communi ac de iuridica cooperatione in re poenali actum est.

Anno 2002, nummi et chartae argentariae euronis introductae sunt.

Die 13 Decembris anno 2007 Foedus Olisiponense ictum est (die 1 Decembris anno 2009 ratum est), quod foedus de Confoederatione Europaea (antea Foedus Traiecti Mosae dictum) et foedus communitati Europaeae condendae renovavit. Praeterea foedus Euratom commutatum est. Gravissimas res constitutionis anno 2004 conscriptae, postea autem a civibus Franciae et Nederlandiae plebiscito reiectae hoc foedere amplectuntur.
 
Die 12 Octobris 2012, Confoederatio Europaea Praemio Nobeliano Pacis laureata est.

## Geographia 
Sociae civitates Confoederatio Europaeae aream 4&thinsp;234&thinsp;564 chiliometrorum quadratorum amplectuntur. Summus confoederationis mons est Rupes Alba altitudinis 4810 metrorum in Alpibus sita. Locus maxime depressus est Zuidplaspolder in Nederlandia 7 metra sub maris aequore situs. Litora 65&thinsp;993 chiliometrorum ad regiones, clima, res oeconomicas maxime pertinent.

Una cum externis Franciae praefecturis et territoriis, quae extra continentem Europaeam collocata sunt, sed ad Confoederationem Europaeam pertinent, Confoederatio Europaea plurima climatum genera comprehendit, a climate polari (in Europa septentrionali) usque ad clima tropicale (Guiana Francica), qua re medium meteorologicum totius confoederationis inane est. Maxima incolarum pars in regionibus climatis oceanici sive temperati (Europa Septentrio-Occidentalis et Media), mediterranei (Europa Meridiana) vel continentalis, calidis aestatibus tamen, (Balcania septentrionalis et Europa Media habitat.

Maxima incolarum Confoederationis Europaeae pars in urbibus vivit (circiter 75&nbsp;%numerus crescit, ut coniciatur anno 2020 circiter 90 centesimae incolarum in sive prope urbes victuros esse). Urbes per totam confoederationem diffusae sunt, quamvis magnus numerus earum in et circa civitates Benelux sitae sint.

## Civitates ad confoerationem pertinentes 
### Sociae conditores 
Origo hodiernae Confoederationis Europaeae fuerunt communitates Europaeae annis 1951 et 1957 conditae (Communitas Europaea carbonis chalybisque, Communitas oeconomica Europaea et Communitas Europaea energiae atomicae). Sociae erant civitates Belgica, Francia, Italia, Luxemburgum, Nederlandia et Res publica foederata Germaniae.

### Incrementum 
thumb|Evolutio Confoederationis Europaeae 1952–2020
ConfoederatioEuropaea, a sex civitatibus condita, usque ad hunc diem in communitatem viginti septem civitatum crevit. Civitates, quae sociae factae sunt, partem maiestatis suar relinquere debebant, ut in confoederationem acciperentur.

Civitas Confoederationem Europaeam intratura Criteriis Hafniensibus, quae anno 1993 Hafniae constituta sunt, respondere debet. Democratiam stabilem, quae iura humana, legesque tutetur, requirit; praeterea, ut oeconomia mercatus liberi contentioni oeconomicae in Confoederatione Europaea par sit et regulae muniaque communitatis, legibus Confoederationis Europaeae inclusis, observentur. Num civitas criteriis respondeat, Consilium Europaeum decernit.

Die 1 Maii 2004 Confoederatio Europaea maxime amplificata est, cum Estonia, Lettonia, Lituania, Polonia, Cechia, Slovacia, Slovenia, Hungaria, atque Graeca Cypri pars et Melitta ad confoederationem adiunctae essent. Hoc modo pristinus limes inter civitates occidentales orientalesque demum superatus est.

Croatia die 1 Iulii anno 2013 civitas socia vicesima septima facta est suffragio civium suorum de societate die 22 Ianuarii anno 2012 in favorem reddito.

Sunt octo civitates candidatae: Albania, Bosnia et Herzegovina, Macedonia Septentrionalis, Moldavia, Mons Niger, Serbia, Turcia, Ucraina. Aliae (sicut Bosnia vel Kosovia) inter candidatas futuras numerantur.

Quattuor civitates, quae Consociationem Europaeam liberi commercii (EFTA) efficiunt (quae non sunt sociae Confoederationis Europaeae) partim normas confoederationis susceperunt: Islandia, Lichtenstenum, et Norvegia, quae ad communem mercatum pertinent (Spatium oeconomicum Europaeum), et Confoederatio Helvetica, quae multis foederibus bilateralibus cum Confoederatione Europaea coniuncta est. Parvae civitates Europaeae, Andorra, Monoecus, Sanctus Marinus, et Civitas Vaticana, eurone utuntur, aliisque modis cum confoederatione cooperantur.

### Decessio 
Adhuc sola civitas socia, quae confoederationem reliquit, est Britanniarum Regnum (die 31 Ianuarii 2020 - vide paginam *Brexitus*). Nihilominus Groenlandia (provincia autonoma Daniae) anno 1985 etiam se recepit, sicut collectivitas transmarina Francica Insulae Sancti Bartholomaei anno 2012. Algerium quoque, quia pars Franciae et non eius colonia habitum erat, pars communitatum Europaearum fuerat et anno 1962, cum libertatem a Francia acceperit, ab illis communitatibus secessit. In foedere Olisipone icto nunc regulae provisae sunt, quas oportet sequi, si civitas socia confoederationem relinquere desiderat.

### Civitates sociae 
Sequentes viginti septem civitates sunt sociae Confoederationis Europaeae:

## Foedera 
* Foedus Bruxellis ictum (1948)
* Foedus Lutetiae ictum, vide: Communitas Europaea carbonis chalybisque (1951)
* Pax Parisiensis (1954)
* Foedera Romae icta (1957)
* Foedus institutis exsecutivis confundendis (1965)
* Foedus Schengis ictum (1985)
* Actus unicus Europaeus (1986)
* Foedus Traiecti Mosae ictum (Foedus de Unione Europaea, 1992)
* Foedus Amstelodami ictum (1997)
* Foedus Nicaeae ictum (2001)
* Foedus Olisipone ictum (2007)

## Ius Europaeum 
### Historia Iuris Europaei
Ius Europaeum gradatim ab anno 1992 crescebat. Tum Foedere Mosae Traiecti icto Columnae Confoederationis Europaeae ex primo Communitatibus Europaeis, secundo Communibus consiliis exterorum ac securitatis, tertio Cooperatione publica iuridicaque in rebus criminalibus constitutae sunt. Ab Foedere Amstelodami icto anno 1999 de spatio libertatis, securitatis, iustitiae Unionis Europaeae dicitur. Ius civium confoederationis ubique in confoederatione commeandi, manendi et laborandi in foederibus constitutum et in directivo 2004/38 perfectum est. Leges confoederationis imprimis fiunt *edictis* (quae eo ipso et civitates et cives obstringunt) et *directivis* (quae civitatibus fines necessarios proponent sed eis optionem instrumentorum concedunt).

### Status hodiernus
Potestates iuris Europaei supra nationes Confoederationis Europaeae multiplices sunt:
* Consilium Confoederationis Europaeae sententia plurium consentit, ut potestas nationum singularium sodalium contradicendi contrahatur.
* Parlamento Europaeo supranationali ius participandi legislativum et plenum est, ne sodalium nationum rectiones contra Parlamentum Europaeum ius ponant.
* Quaedam res executivae primum Commissioni Europaeae attributae sunt, quod independentiam versus sodales nationes ostendit.
* Iuri Europaeo potestas valde obstricta est: *regulationes* ius directum sodalium nationum, *directiva* nationibus sodalibus se directiva haec in ius nationale convertere obligant.

### Edictum generale de protectione datorum
A die 25 mensis Maii 2018 valet edictum (2016/679) generale de protectione datorum, quod existimatur regula protectionis personarum physicarum ad datorum privatorum tractationes motuumque liberorum attinens. Regulae leges undecentum cives recognitionem datorum privatorum suorum recuperari atque simplicius circumiecta iuridicialia fori internationalis reddi petunt, quo fit, ut quicumque sit collectionem datorum apertandus, basem iuridicialem propositumque gerendus, tempus collectionis nominandus, de transmissione eius foras Confoederationis Europaeae nuntiandus.

## Instituta 
[thumb|upright=0.6|Praeses [Consilium Europaeum|Consilii Europaei Antonius Costa]]
Septem instituta confoederationis ex articulo XIII Foederis de Confoederatione Europaea constituta sunt:

### Consilium Europaeum 
**Consilium Europaeum** est summum Confoederationis Europaeae corpus, quod ex 27 ducibus (sive gubernationis sive civitatis) civitatum sociarum nionis una cum praesidibus Consilii Europaei (nunc Antonius Costa) et Commissionis (nunc Ursula de Leyen) constat.

### Comissio Europaea 
**Commissio Europaea** est rectio confoederatiomis. Sedes eius est Bruxellis. Ursula de Leyen munere praesidis fungitur.

### Consilium Confoederationis Europaeae 
Una cum Parlamento Europaeo Consilium Confoederationis Europaeae, sive *Consilium ministrorum* est pars potestatis legiferae confoederationis.

### Parlamentum Europaeum 
thumb|upright=0.8|Parlamentum Europaeum Bruxellensis
[thumb|upright=0.8|A die [18 Ianuarii 2022 Roberta Metsola Parlamenti Europaei praeses est]]

**Parlamentum Europaeum**, vel *senatus Europaeus*, est parlamentum confoederationis, cui 705 legati sunt, quos cives Europaei suffragio universali eligunt. Una cum Consilio Confoederationis Europaeae Parlamentum Europaeum legiferam unionis potestatem efficit. Cum in Consilio Confoederationis Europaeae sint delegati gubernationum, legati parlamentarii cives Europaeos repraesentant, qui eos elegerunt. Roberta Metsola munere praesidis nunc fungitur.

### Argentaria primaria Europaea 
**Argentaria primaria Europaea**, cuius sedes est Francofurti ad Moenum, est summa seu media argentaria civitatum, quae euronem monetam publicam introduxerunt. Una cum mediis civitatum sociarum confoederationis argentariis systema format argentariarum Europaearum mediarum. Politicam monetarium harum civitatum administrat et imprimis stabilitatem pretiorum conservare studet. His diebus Christina Lagarde munere praesidis fungitur. Condita est argentaria anno 1998 e Foedere Amstelodami icto.

### Curia Confoederationis Europaeae 
Curia Confoederationis Europaeae est iudicium Confoederationis Europaea anno 1952 Luxemburgi creatum, quod omnes res forenses comprehendit. Curiae est praestare, ut leges secundum interpretationes ac praecepta foederum observentur, et ius Europaeum a curiis gentiliciis rogata interpretatur. Discernenda est ab Iudicio Europaeo pro Iuribus Humanis.
 	
### Curia Rationum 
**Curia Rationum** anno 1975 Luxemburgi creata quotannis de usu pecuniae confoederationis referre debet. Si res dubiae vel etiam fraudulosae inveniuntur, officio fraudibus prohibendis nomine OLAF traduntur.

### Alia instituta magni momenti 
* Ministerium Europaeum a rebus exteris, mandatum in foedere Olisipone icto (cum legata superior a rebus exteris et de securitate die 1 Decembris 2009 nominata sit) ac rite conditum die 1 Decembris 2010 quod operarios accepit a commissione consilioque die 1 Ianuarii 2011
*  anno 1992 creatum, cuius sedes est Bruxellis, regiones ac communia in Confoederatione Europaea sita repraesentat.
*  ab anno 1957 exstat. Ut Consilium oeconomicum et sociale Francicum, quod exemplar fuit, "cives informatos" repraesentare debeat; 344 sodalium eius tertia pars sunt moderatores societatum, tertia pars syndicatus repraesentant, reliqui ceteros greges sive quaestiones societatem attingentes (sicut agriculturam, naturae protectionem et alia).
* , cuius sedes est Argentorati, ab anno 1992 omnes querelas de vitiis administrationis ac institutorum Confoederationis Europaeae examinat.
*  est magistratus a politicis independens Confoederationis Europaeae, cuius sedes est Bruxellis.
* , cuius sedes est Luxemburgi, anno 1958 creata est. Etiam argentaria a politicis independens est; civitates socias et societates pecuniis dandis adiuvat in operibus, quae Europae utilia sunt sicut in viis construendis aut natura protegenda.
* Unioni Europaeae nunc etiam est officium nomine INTCEN, quod est nucleus officii secreti, cuius sedes est Bruxellis.
* Edicto anni 2017 Cognitura publica Europaea condita est et ab anno 2021 delicta patrimonium confoederationis laedentia persequetur. Illius sedes Luxemburgi est.

## Foedera et rei publicae status 
## Linguae 
Linguae publicae Confoederationis Europaeae sunt viginti quattuor: linguae Anglica, Bohemica vel Cechica, Bulgarica, Croatica, Dacoromanica, Danica, Estonica, Finnica, Francogallica, Graeca, Hibernica, Hispanica, Hungarica, Italica, Lettonica, Lithuanica, Lusitana, Melitensis, Nederlandica, Polonica, Slovaca, Slovena, Suecica, Theodisca. Lingua Latina autem inter linguas publicas non est.

## Signa 
### Vexillum 
thumb|Vexillum Europae
Vexillum Europae est vexillum Confoederationis Europaeae ac Consilii Europae ab anno 1955. In usum Confoederatio Europae confirmatum est anno 1986. A colore caeruleo caelum, dum a duodecim stellis aureis harmonia repraesentatur.

### Hymnus 
"Hymnus Europae" est hymnus Confoederationis Europaeae et Consilii Europae. Musica hymni est pars ex ultimo motu symphoniae nonae Ludovici van Beethoven. Dum huic symphoniae verba Friderici Schiller sunt ("*Freude, schöner Götterfunken*"), hymno Europaeo verba non sunt.

Anno 2003, Petrus Roland et Petrus Diem textum Latinum proposuerunt:
Est Europa nunc unita
et unita maneat;
una in diversitate
pacem mundi augeat.

Semper regant in Europa
fides et iustitia
et libertas populorum
in maiore patria.

Cives, floreat Europa,
opus magnum vocat vos.
Stellae signa sunt in caelo
aurum|aureae, quae iungant nos.

### Dies Europae 
[thumb|[Dies Europae Varsoviae, Polonia. Anno 2004 decem civitates Confoederationem Europaeam ingressae sunt, quarum tres olim res publicae Sovieticae et quinque rite sui iuris sed etiam sub dominio Unionis Sovieticae fuerunt.]]
Die 9 Maii quotannis est commemoratio propositionis Roberti Schuman anno 1950 factae.

### Europa mythologica 
[thumb|319px|Europa et Zeus videntur in *[:File:Nova et accurata totius Europæ descriptio.jpg|Nova et accurata totius Europæ descriptione*, quae educta est a Fredericus de Wit anno 1700.]]
Europa in mythologia Graeca fuit filia Agenoris, Phoenicum regis, et Telephassae (vel secundum alios Argiopes), soror autem Cadmi, Thebarum conditoris. Ex Iove tres filios genuit, Minoen, Rhadamanthum, Sarpedonem.

Cum inter virgines comites in Phoenico litore luderet Europa, Zeus/Iuppiter eam conspexit ac statim pulchritudine formae exarsit. Tum, ne a Iunone/Hera uxore vel a quoquam alio agnosceretur, in tauri albi speciem auratis cornibus sese transfiguravit et gregi regio sese immiscuit: sic ad virgines accessit. Europa primo timida, mox forma et blanditiis tauri placata, ita confidens facta est ut, cornibus adprehensis, in tergum consederit. Praeda potitus Iuppiter eam trans mare in Cretam portavit, ubi Europam stupravit. Ex quo concubitu tres clarissimi filii nati sunt. Cur ab ea una ex quinque partibus orbis nominata sit, non liquet.

Europa rapta, iussu patris quattuor fratres eam per orbem frustra quaesiverunt et nova regna condiderunt: Cadmus, qui Thebas condidit; Cilix, qui nomen suum Ciliciae dedit; Phoenix, a quo Punici et Phoenices dicti; Phineus, qui rex in Thracia factus est.

### Sententia 
Sententia Unionis Europaeae est *In varietate concordia*.

* Academia Scientiarum et Artium Europaea
* Bibliotheca Europaea
* Brexit
* CERN
* Collegium Europaeum
* Consociatio ex pacto Atlantico Septentrionali
* Ducatus aërinavigationis Europaeus
* Exercitus Europaeus
* Historia Europae
* Integratio Europaea
* Nationes Unitae
* Ordo Europaeus spatio cosmico investigando
* Praemium Caroli Magni

## Notae 
## Bibliographia 
* Archer, Clive. 2008. *The European Union.* Londinii et Novi Eboraci: Routledge. ISBN 9780415370127.
* Bieling, Hans-Jürgen 2010. *Die Globalisierungs- und Weltordnungspolitik der Europäischen Union*. Wiesbaden: VS-Verlag.
* Bindi, Federiga, et Irina Angelescu, edd. 2012. ''The Foreign Policy of the European Union: Assessing Europe's Role in the World.* Vasingtoniae: Brookings Institution Press. ISBN 9780815722526.
* Dauses, Manfred A., ed. 2009. *Handbuch des EU-Wirtschaftsrechts,* ed vicesima quarta. Monaci: Beck. ISBN 978-3-406-44100-4.
* Hartmann, Jürgen. 2009. *Das politische System der Europäischen Union: Eine Einführung,* ed. secunda. Francofurti ad Moenium: Campus. ISBN 978-3-593-39025-3.
* Hubac, Camille. 2012. *L'Union européenne: des clès pour comprendre.* Lutetiae: Argos. ISBN 9782366140002.
* Kaina, Viktoria. 2009. *Wir in Europa. Kollektive Identität und Demokratie in der Europäischen Union*. Wiesbaden: VS Verlag. ISBN 978-3-531-16361-1.
* Keiler, Stephan, et Christoph Grumböck, edd. 2006. *EuGH-Judikatur aktuell*. Vindobonae: Linde. ISBN 3-7073-0606-2
* Lambach, Philipp, et Christoph Schieble. 2007. *EU Concours. Leitfaden zur Europäischen Union,* ed. secunda. Berolini: ViaEurope. ISBN 3-939938-00-9.
* Lehberger, Carolin, et Luitpold Rampeltshammer, edd. 2012. *Einfluss der Europäischen Union auf die Gestaltung der Arbeitswelt.* Saarbrücken: Universaar. ISBN 9783862230655.
* Morganti, Adolfo, ed. 2012. *Europa: il ritorno dei piccoli stati: autonomie, piccole patrie, processi di sussidiarietà.* Rimini: Il cerchio. ISBN 9788884743336.
* Neyer, Jürgen. 2012. *The Justification of Europe: A Political Theory of Supranational Integration.* Oxoniae: Oxford University Press. ISBN 9780199641246.
* Tausch, Arno. 2011. *Globalisierung und die Zukunft der Eu-2020-Strategie (Globalization and the Future of the EU-2020 Strategy)*. In interrete apud SSRN: Abstractum. Etiam DOI.
* Thiele, Alexander. 2006. *Grundriss Europarecht,* ed. quinta. Altenbergae: Niederle Media. ISBN 3-9806932-2-8.
* Tömmel, Ingeborg. 2008. *Das politische System der EU,* ed. tertia. Monaci: Oldenbourg. ISBN 978-3-486-58547-6.
* Weidenfeld, Werner, et Wolfgang Wessels, edd. 2006. *Europa von A bis Z,* ed. nona. Schriftenreihe der BPB, vol. 393. Bonnae: Bundeszentrale für politische Bildung. ISBN 3-89331-475-X.
* Wessels, Wolfgang. 2008. *Das politische System der Europäischen Union*. Aquis Mattiacis. ISBN 3-8100-4065-7.
* Zimmermann, Hubert, et Andreas Dür, edd. 2012. *Key Controversies in European Integration.'' Novi Eboraci: Palgrave Macmillan. ISBN 9781137006158.

## Nexus externi 
* Situs interretialis Unionis Europaeae proprius.
* Ioannes Paulus Bauer, "De iuribus fundamentalibus Europaeis," apud archiv.jura.uni-saarland.de.
* De historica Unionis Europaeae evolutione apud interretialem Universitatis Paderborn situm.

Categoria:Integratio Europaea
Categoria:Praemium Nobelianum Pacis
!